system
Răspunde în limba română, în stilul Wikipedia, cat mai corect gramatical.
user
Ce ai despre Călugăreni, Mureș?
assistant
Călugăreni, mai demult Michaza, (în , alternativ Mikeháza), este un sat în comuna Eremitu din județul Mureș, Transilvania, România.

Demografie 
Conform datelor recensământului din 2011 număra 618 de locuitori, dintre care 478 maghiari, 107 români, 28 rromi, și 5 de etnie nedeclarată.

Istoric 
La periferia nord-vestică a satului, pe malul sudic al râului Niraj a fost situat castrul roman. În antichitate el se afla pe drumul limes-ului estic dintre castrele Brâncovenești în nord și Sărățeni în sud-est. Folosind un lanț de turnuri de observare și exploatând barierele naturale ale munților de lângă Gurghiu și subcarpații Târnavei Mici, garnizoana avea sarcina de a asigura valea superioară a Nirajului și valea Săcădat prin care drumurile folosite din vremurile preromane conduceau în Barbaricum.

Pe Harta Iosefină a Transilvaniei din 1769-1773 (Sectio 129), localitatea a apărut sub numele de „Mikháza”.

Obiective turistice

Cimitirul și capela 
În cimitirul local se găsește capela romano-catolică construită din lemn în secolul al XVIII-lea. Cimitirul este renumit pentru poarta secuiască de la intrare, colecția semnificativă de monumente funerare vechi și teiul secular de lângă Capela Sfântul Ioan Botezătorul.

Mănăstirea franciscană 

Mănăstirea franciscană, ridicată inițial la poalele dealului, în stânga scărilor acoperite, a fost atestată în 1298 într-un document emis de papa Bonifaciu al VIII-lea, care a acordat indulgențe celor care o vizitează. O nouă eră în viața mănăstirii a început odată cu numirea lui Ioan Căianu ca părinte-stareț. El a ordonat, în anul 1666, demolarea mănăstirii de atunci, iar în locul aceleia a început construcția clădirii din piatră, care există și astăzi. De numele călugărului umanist se leagă diferite realizări dintre care Codexul Caioni se înalță cel mai mult ca valoare. 

După 1948, a conventul franciscan fost desființată de autorități, în clădirea mănăstirii s-a amenajat un centru de recuperare neuropsihiatrică, dar biserica care poartă hramul regelui Sfântul Ștefan nu a fost naționalizat și se poate vizita.

Situl roman 

Pe o câmpie de pe malul Nirajului, unde în antichitate trecea drumul limes-ului estic, se afla castrul și vicus-ul roman. Folosind un lanț de turnuri de observare și exploatând barierele naturale ale munților de lângă Gurghiu și subcarpații Târnavei Mici, garnizoana avea sarcina de a asigura valea superioară a Nirajului și valea Săcădat prin care drumurile folosite din vremurile preromane conduceau în Barbaricum. În anul 2015, prin cooperarea dintre autoritățile locale și regionale, a fost posibilă încetarea utilizării agricole pe câteva hectare de teren agricol și demararea proiectării unui parc arheologic sub conducerea Muzeului Județean Mureș. În cadrul acestui proiect au fost inagurate două clădiri de lemn sub denumirea de Pavilioane Time Box care găzduiesc o expoziție permanentă. Totodată, au fost amplasate în sat panouri de informare, a fost realizată un terasament cu priveliștea spre valea Nirajului și după restaurare a fost inagurată gospodăria tradițională care aparținea familiei Ángi.

Teatrul Șură 

Teatrul Șură a pornit în 2002 ca o mișcare inițiată de oameni de cultură din Târgu Mureș cu scopul de aduce teatrul mai aproape pentru oamenii satului. Numele a primit de la șura unde sunt ținute în timp de vară spectacolele de teatru, dans și muzică populară care a fost lărgit prin construirea unei anexe acoperite pentru spectatori. Prin acest festival cultural tradiția teatrului din Călugăreni începută de elevii școlii călugărilor franciscane prin regizarea de spectacole mai ales cu teme religioase este continuată după o pauză mai lungă.

Personalități 
 Aici a trăit și a lucrat Ioan Căianu călugăr franciscan renumit pentru Codexul Caioni, constructor și reparator de orgi, culegător de folclor, gânditor de anvergură renascentistă în plină epocă a barocului
 Aici s-a născut în 1901 Sándor Kacsó un scriitor, publicist, eseist și jurnalist din România
 Aici s-a născut în 1905 Gergely Lokodi călugăr franciscan, dascăl
 Aici s-a născut în 1932 Sándor Széllyes folclorist renumit, din 2012 Teatrul Șură poartă numele lui

Note

Vezi și 
Castrul roman de la Călugăreni
Biserica fostei mănăstiri a Franciscanilor din Călugăreni
Lista monumentelor istorice din județul Mureș

Imagini

Legături externe 

  Descrierea mănăstirii și bisericii fransicane cu poze despre detaliile arhitecturale pe site-ul proiectului de reabilitare a monumentelor istorice Rómer Flóris
 Asociația Turistică Valea Nirajului: Comuna Eremitu (descriere, informații despre atracții turistice, evenimente, servicii și cazare)
  Culegerile de muzică populară din Călugăreni, Zenetudományi Intézet Hangarchívum, Hungaricana

Călugăreni, Eremitu